|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. balandžio 30 d. |
| sprendimu Nr. T1-128 |

**VIEŠOSIOS ĮSTAIGOS „KLAIPĖDOS BUTAI“ 2020 METŲ VEIKLOS**

**ATASKAITA**

**ĮSTAIGOS VADOVO ŽODIS**

Ataskaitiniais 2020 metais viešoji įstaiga dirbo pelningai ir įgyvendino savo misiją- teikti visuomenei kokybiškas Klaipėdos miesto savivaldybei nuosavybės teise priklausančių gyvenamųjų patalpų nuomos administravimo viešąsias paslaugas ir daugiabučių namų bendrųjų objektų administravimo ir nuolatinės techninės priežiūros paslaugas.

Atsižvelgiant į 2019-07-24 Klaipėdos miesto savivaldybės kontrolės ir audito tarnybos įstaigos veiklos patikrinimo akte Nr. KAT13-(3.4)-98 pateiktas rekomendacijas ir siekiant ištaisyti patikrinimo metu nustatytus trūkumus, buvo atlikti šie pakeitimai:

1. Patvirtinta VšĮ „Klaipėdos butai“ apskaitos politika pagal VSAFAS nuostatas – 2019 m.;

2. Patvirtintas atskaitingų asmenų, kuriems gali būti mokami avansai ūkio išlaidoms, sąrašas - 2019 m.;

3. Patvirtinta nauja VšĮ „Klaipėdos butai“ darbuotojų darbo apmokėjimo tvarka – 2019 m.;

4. Centrinėje viešųjų pirkimų informacinėje sistemoje paskelbtos raštu sudarytos sutartys, laimėjusių dalyvių pasiūlymai ir sutarčių pakeitimai – 2019-2020 m.;

5. 2021 m. planuojama atsisakyti kiemsargio, priimto administruojamų gyvenamųjų namų teritorijai prižiūrėti ir kurio etatas nebuvo patvirtintas, paslaugų ir atlikus viešąjį pirkimą, pasirašyti sutartį su laimėjusia įmone dėl administruojamų gyvenamųjų namų teritorijos priežiūros paslaugų teikimo.

Vykdant įstaigos funkcijas susiduriama su šiomis pagrindinėmis problemomis:

1. Nemokių asmenų ir šeimų apgyvendinimas Savivaldybei nuosavybės teise priklausančiuose būstuose.

2. Sugadinto turto žalos išieškojimas arba jo atstatymas.

3. Paslaugų teikimas neįgaliesiems nuomininkams.

4. Laikinai likusių netinkamų išnuomoti butų apsauga nuo niokojimo.

**I SKYRIUS**

**BENDROJI INFORMACIJA**

Įstaigos kodas 300646839

adresas: Taikos pr. 66, Klaipėda

Tel.: (8 46) 313014, el. paštas: [info@klaipedosbutai.lt](mailto:info@klaipedosbutai.lt) , internetinis adresas: www.klaipedosbutai.lt

Įstaigos vadovai:

nuo 2019-08-21 iki 2020-10-12 vadovavo vyriausiasis inžinierius, vykdantis direktoriaus funkcijas Eugenijus Vanagas. Nuo 2020 m. spalio 12 d. įstaigai vadovauja direktorius Paulius Lengvinas. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 lentelė. Informacija apie įstaigos dalininkus ir kiekvieno jų įnašų vertę finansinių metų pabaigoje ir praėjusių finansinių metų pabaigoje.**

|  |  |  |  |
| --- | --- | --- | --- |
| **Eil. Nr.** | **Įstaigos dalininko pavadinimas** | **Įstaigos dalininko įnašų vertė finansinių metų pabaigoje, Eur** | |
| **2019 m.**  *(praeiti metai)* | **2020 m.**  (*ataskaitiniai metai)* |
| *1.* | *Klaipėdos miesto savivaldybė* | *0,29 Eur* | *0,29 Eur* |

**Įstaigos veiklos pobūdis, paskirtis, pagrindinės veiklos sritys.**

**Pagrindinė įstaigos veikla**- Klaipėdos miesto savivaldybės gyvenamųjų patalpų, tame tarpe ir socialinio būsto, nuomos ir daugiabučių namų administravimo paslaugos.

**Misija** **-** teikti visuomenei kokybiškas savivaldybei nuosavybės teise priklausančių gyvenamųjų patalpų nuomos administravimo viešąsias paslaugas ir daugiabučių namų bendrųjų objektų administravimo ir nuolatinės techninės priežiūros paslaugas.

**Vizija-** įstaiga ir ateityje stengsis užtikrinti maksimalų nuompinigių už išnuomotas savivaldybės gyvenamąsias patalpas surinkimą, sieks administruojamų gyvenamųjų patalpų ir administruojamų daugiabučių namų techninės būklės atitikimo statybos bei specialių jų normų reikalavimams.

**II SKYRIUS**

**VEIKLOS REZULTATAI**

**2.1. Pasiekimai įgyvendinant įstaigos strateginį veiklos planą (SVP)**

**2 lentelė. Informacija apie rezultatus pasiektus įgyvendinant įstaigos SVP.**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **SVP elemento pavadinimas** | **Informacija apie vertinimo kriterijus** | | | | **Paaiškinimas** |
| **Kriterijaus pavadinimas** | **Mato vienetas** | **Planuota kriterijaus reikšmė** | **Pasiekta kriterijaus reikšmė** |
|  | *Nurodomas tikslo pavadinimas* | *Nurodomas rodiklio pavadinimas* | *Nurodomas mato vienetas (vnt., asm., proc. ir pan.)* | *Nurodoma ataskaitinių metų SVP patvirtinta kriterijaus reikšmė* | *Nurodoma ataskaitiniais metais pasiekta kriterijaus reikšmė* | *Jei planuotos kriterijaus reikšmės nepavyko pasiekti, paaiškinamos priežastys* |
| 1. | Gerinti Savivaldybei priklausančių gyvenamųjų patalpų nuomos administravimą, siekiant maksimaliai patenkinti gyvenamųjų patalpų savininko – Klaipėdos miesto savivaldybės lūkesčius kasmet surinkti pajamas už šių patalpų nuomą. | 1.1.Nuompinigių už išnuomotas savivaldybės gyvenamąsias patalpas surinkimas lyginant su priskaitytu nuomos mokesčiu.  1.2.Viešąjame registre įregistruotų /išregistruotų nuomos sutarčių skaičius.  1.3. Pateikta įspėjimų ir reikalavimų sumokėti skolas  1.4. Išieškota iš skolininkų nesumokėto nuomos mokesčio suma pagal priimtus teismų sprendimus.  1.5. Išieškota nuompinigių skola procentine išraiška, apskaičiuojama nuo visos tais metais buvusios nuompinigių nepriemokos sumos.  1.6. Pateikta dokumentų ieškiniams parengti dėl nuomininkų skolininkų iškeldinimo iš savivaldybės butų. | Procentai  Vnt.  Vnt.  Eur.  Procentai  Vnt. | 93%  370  250  24000  6%  20 | 94%  369  322  30095  7%  10 | Buvo atsižvelgta į Darbo grupės, nagrinėjančios Savivaldybės valdomų įmonių ir kontroliuojamų viešųjų įstaigų 2020-2022 m. strateginius veiklos planus, 2020-09-04 raštu Nr. VS-5172 pateiktas rekomendacijas, kuriose įstaigai rekomenduojama įvertinti galimybę dėl skolų atidėjimo, esant ekstremaliai situacijai dėl viruso COVID-19 poveikio. |
| 2. | Siekti administruojamų gyvenamųjų patalpų ir administruojamų daugiabučių namų techninės būklės atitikimo statybos bei specialiųjų normų reikalavimams, gerinti Savivaldybei priklausančių gyvenamųjų patalpų techninę būklę | 2.1. Suremontuotų Savivaldybės gyvenamųjų patalpų skaičius, iš jų:  2.1.1. suremontuotų tuščių gyvenamųjų patalpų skaičius.  2.2. Objektų, kuriuose pašalintos galimų grėsmės, skaičius.  2.3. Pateikta siūlymų Klaipėdos miesto savivaldybės administracijai dėl gyvenamųjų patalpų, kurias remontuoti ekonomiškai nenaudinga, nurašymo iš apskaitos. | Vnt.  Vnt.  Vnt.  Vnt. | 70  50  40  25 | 66  41  54  6 | Atsižvelgiant į 2020-09-04 pateiktas Darbo grupės rekomendacijas, Klaipėdos miesto savivaldybės gyvenamųjų patalpų remonto darbai pirkimuose skirstomi į dvi dalis, tokiu būdu optimizuojant prievolių įvykdymo terminus.  Daugiau nuomininkų dėl gyvenimo sąlygų pagerinimo nesikreipė, kiti nuo pasiūlymų atsisakė. |

**2.2. Informacija apie ataskaitiniais metais atliktus svarbiausius darbus**

2.2.1. 2020-12-31 savivaldybei nuosavybės teise priklausė 1525 gyvenamosios patalpos, kurių bendras plotas sudarė 65046,63 m2. Tame tarpe socialinio būsto, kaip savivaldybės būsto dalies, fondui priklausė 577 patalpos, kurių bendras plotas - 25754,68 m2. Gyvenamųjų patalpų, nepriskirtų socialinio būsto fondui – 948 , kurių bendras plotas sudarė 39291,95 kv. m

2.2.2. Per 2020 metus viešoji įstaiga Savivaldybės gyvenamųjų patalpų ir socialinio būsto nuomininkams išrašė ir išsiuntė 16780 sąskaitų faktūrų nuomos mokesčiui sumokėti. Nuomininkams 2020 metais buvo priskaityta 1062435 eurai nuomos mokesčio. 2018 m. lapkričio 23 d. Paslaugų sutarties Nr. J9-2561, pasirašytos tarp Savivaldybės administracijos direktoriaus ir viešosios įstaigos vadovo, sąlygomis, surinko ir pervedė sukaupto nuomos mokesčio į Savivaldybės administracijos sąskaitą 1092000 eurų, iš jų padengtos praėjusių laikotarpių skolos – 89054 eurai. Įsiskolinimo lygis sudarė 6 % .

2.2.3. Įstaiga, vykdydama savo funkcijas, numatytas 2007-06-06 pavedimo sutarties Nr. J4-595 sudarytos su Klaipėdos m. savivaldybės administracija, 6-9 punktuose, rengė ir teikė dokumentus Klaipėdos m. savivaldybės administracijos juridiniam skyriui dėl nuomininkų keldinimo, nuomos mokesčio įsiskolinimo priteisimo, turtinės žalos atlyginimo, savarankiškai teikė pareiškimus dėl teismo įsakymų išdavimo, ieškinius ginčo teisenos pagrindais ir tvarka dėl skolų už nuomą priteisimo, turtinės žalos atlyginimo iš asmenų, nesudariusių nuomos sutarčių su Klaipėdos m. savivaldybe, teikė antstoliams vykdomuosius dokumentus dėl skolų išieškojimo ir jų iškeldinimo.

Įstaiga taip pat vykdė ir prevencinį darbą su nemokiais skolininkais, buvo teikiami įspėjimai dėl įsiskolinimo už nuomą. Taip pat atliekamas aiškinamasis darbas, kad nuomininkai, gaunantys mažas pajamas, teiktų turto ir pajamų deklaracijas Klaipėdos miesto administracijai dėl savivaldybės būsto nuomos sąlygų pakeitimo (nuo 2015-07-01). Pagal Klaipėdos miesto savivaldybės tarybos sprendimus per 2020 metus 7 nuomininkai buvo atleisti nuo nuomos mokesčio, 4 nuomininkams buvo pakeistos nuomos sąlygos arba jiems išnuomotas kitas būstas socialinio būsto nuomos sąlygomis. Per ataskaitinius metus 13 butų buvo privatizuota rinkos kaina ir 24 butai parduoti viešajame aukcione.

Dėl nuomininkų keldinimo dokumentus įstaiga rengia ir teikia Klaipėdos m. savivaldybės administracijai tik tuomet, kai yra išnaudotos visos teisinės priemonės, galinčios užtikrinti nuomininkų pareigų, numatytų teisės norminiuose aktuose ir pasirašytose nuomos sutartyse, vykdymą. Didžiausias pastangas įstaiga skiria ir didžiausią teigiamą rezultatą nuompinigių įsiskolinimo mažinimui duoda prevencinis darbas su nemokiais nuomininkais – įspėjimų teikimas, skolos mokėjimo grafikų sudarymas, nuolatinės mokėjimų kontrolės vykdymas. Skolų pagal vykdomuosius dokumentus išieškojimas taip pat ne visada būna efektyvus dėl to, kad nuomininkai neturi pakankamai turto ir pajamų, į kurias gali būti nukreipiamas išieškojimas.

Visais atvejais, kai nuomininkų skolininkų šeimose yra nepilnamečių vaikų, ieškiniui teisme dėl iškeldinimo į mažesnį būstą pareikšti būtinas Vaikų teisių apsaugos tarnybos sutikimas, kuris gaunamas tik detaliai išanalizavus situaciją apie tėvų nemokumo priežastis, jų pastangas ir galimybes savarankiškai spręsti būsto išlaikymo problemas.

Įstaiga, vykdydama prevencinį darbą su skolininkais, atsižvelgė į Savivaldybės administracijos direktoriaus įsakymu sudarytos darbo grupės, nagrinėjančios Savivaldybės valdomų įmonių ir kontroliuojamų viešųjų įstaigų 2020-2022 m. strateginius veiklos planus, 2020-09-04 raštu Nr. VS – 5172 pateiktas rekomendacijas, kuriose įstaigai rekomenduojama įvertinti galimybę dėl skolų atidėjimo, esant ekstremaliai situacijai dėl viruso COVID -19 poveikio, siekiant efektyvaus nuompinigių už išnuomotas savivaldybės patalpas surinkimo.

2.2.4. Savivaldybės butų techninės būklės įvertinimas pateikiamas įstaigos darbuotojų parengtuose butų apžiūros aktuose, kai tušti butai perimami iš buvusių nuomininkų arba, kai tikrinami pirminių nuomininkų prašymai dėl langų, durų, santechninės įrangos, šildymo prietaisų, elektros instaliacijos pakeitimo ir jų reikalavimų pagrįstumas. Tuo pagrindu Klaipėdos miesto savivaldybės administracija skelbia darbų viešą pirkimą, su konkurso laimėtoju sudaroma sutartis, kuris atlieka remonto darbus. Pagal Klaipėdos miesto savivaldybės administracijos pavedimus įstaiga vykdė gyvenamųjų patalpų remonto darbų techninę priežiūrą. Per ataskaitinius metus iš viso buvo atlikti 66 butų remonto darbai, kurių vertė – 246540,90 Eur. Tame skaičiuje suremontuotas 41 tuščias gyvenamojo ir socialinio būsto fondo butas už 204751,74 Eur sumą ir 25 butuose atlikti langų ir durų remonto (keitimo) darbai už 41789,16 Eur. Kitų avarinių darbų atlikta 54 butuose už 23055 Eur sumą.

**2.3. Informacija apie įstaigoje taikomas korupcijos prevencijos priemones.**

Įstaigos direktorės 2019-07-02 įsakymu Nr. 53 buvo paskirtas atsakingas darbuotojas už viešosios įstaigos „Klaipėdos butai“ 2019-2021 m. korupcijos prevencijos programos, patvirtintos įstaigos direktorės 2019-01-03 įsakymu Nr. 1 ir plano įgyvendinimą. Korupcijos prevencijos programa ir jos įgyvendinimo priemonių planas bei atsakingo asmens duomenys ir kontaktai skelbiami įstaigos interneto svetainėje.

Viešosios įstaigos darbuotojams ir kitiems piliečiams buvo sudarytos sąlygos anonimiškai pranešti įstaigos direktoriui ar atsakingam už korupcijos prevencijos priežiūrą ir kontrolę, asmeniui savo įtarimus dėl galimos personalo korupcinio pobūdžio nusikalstamos veikos. Per 2020 metus skundų, pareiškimų dėl galimų korupcijos atvejų įstaiga negavo.

**III SKYRIUS**

**PERSONALAS IR KVALIFIKACIJOS KĖLIMAS**

**3.1. Informacija apie įstaigų darbuotojų skaičių, vidutinį darbo užmokestį ir darbuotojų kaitą.**

**3 lentelė. Informacija apie įstaigos darbuotojus.**

|  |  |  |  |  |  |  |
| --- | --- | --- | --- | --- | --- | --- |
| **Personalas** | **2019 m. (etatai/fiz.asm.)** | **2020 m.**  **(etatai/fiz.asm.)** | **Vidutinis darbo užmokestis**  **(fiz. asmeniui), Eur** | | | |
| **2019 m.**  *(praeiti metai)* | **2020 m.**  *(ataskaitiniai metai)* | **Pokytis** | |
| **Eur** | **Proc.** |
| **Bendras įstaigos darbuotojų skaičius,** iš jų: | 9/7,5 | 9/8,2 | 1428 | 1360 | -68 | -4.8% |
|  |  |  |  |  |  |  |

\*skaidoma ir pildoma pagal įstaigos poreikį

Kadangi įstaigos direktorius Klaipėdos miesto savivaldybės mero 2020-10-07 potvarkiu Nr. M3-112 paskirtas nuo 2020 m. spalio 12 d. ir įvertinus vyriausiajam inžinieriui sumokėtą priemoką už papildomą darbo krūvį -laikinai vykdant įstaigos vadovo funkcijas- įstaiga sutaupė 23945 Eur darbo užmokesčio ir socialinio draudimo lėšų.

**4 lentelė. Įstaigos darbuotojų kaita ataskaitiniais metais.**

|  |  |  |
| --- | --- | --- |
| **Darbuotojai** | **Priimta (fiz. asm. sk.)** | **Atleista (fiz. asm. sk.)** |
| Direktorius | 1 | - |

2020 m. gruodžio 31d. buvo užimti visi viešosios įstaigos etatai.

Per ataskaitinius metus mokymuose dalyvavo du darbuotojai: vyriausioji buhalterė UAB „Factus sum“ organizuotuose seminaruose „Finansinė atskaitomybė ir duomenų pateikimas į VSAKIS“ ir „Darbo santykių ir darbo apmokėjimo aktualijos po 2020-08-01“ ir darbuotojas, dirbantis su viešaisiais pirkimais, - Viešųjų pirkimų agentūros kvalifikacijos kėlimo kursuose. Bendra mokymų sąnaudų suma sudarė 370 Eur.

**IV SKYRIUS**

**INFORMACINIŲ TECHNOLOGIJŲ, INFRASTRUKTŪROS PLĖTRA, PROJEKTŲ VYKDYMAS**

**4.1. Informacinių technologijų vystymas**

Ataskaitiniais metais įstaiga patobulino savo internetinę svetainę. Joje pateikiama pilna informacija apie įstaigos veiklą, veiklos kryptys, patalpintos veiklos ataskaitos, informacija apie korupcijos prevenciją. Svetainėje patalpinta informacija apie asmenų aptarnavimą, pateikiami įstaigos kontaktai, rekvizitai. Nuomininkams suteikiama aktuali informacija dėl klientų aptarnavimo karantino metu, taip pat svarbi informacija dėl įsipareigojimo teikti metinę gyventojo (šeimos) turto deklaraciją (FR0001).

**4.2. Infrastruktūros ir įrangos atnaujinimas[[1]](#footnote-2)**

Viešoji įstaiga ataskaitiniais metais infrastruktūros (pastatų, patalpų ir pan.) remonto / rekonstrukcijos darbų nevykdė.

2020 metais atnaujinta įstaigos kompiuterinė įranga už 1295 Eur.

**4.3. Projektų įgyvendinimas[[2]](#footnote-3)**

2020 metais viešoji įstaiga jokių neinvesticinių ar investicinių projektų, finansuojamų Savivaldybės, valstybės, Europos Sąjungos ar įstaigos lėšomis nevykdė.

**V SKYRIUS**

**FINANSINĖ INFORMACIJA**

**5.1. Įstaigos pajamos pagal šaltinius ir jų panaudojimas pagal išlaidų rūšis**

**5 lentelė. Įstaigos pajamos pagal šaltinius ir jų panaudojimas pagal išlaidų rūšis.**

| **Straipsniai** | **2019 m.**  *(praeiti metai)* | | **2020m.**  *(ataskaitiniai metai)* | | **Pokytis (proc.)** |
| --- | --- | --- | --- | --- | --- |
| **Suma** | **Proc.** | **Suma** | **Proc.** |
| **PAGRINDINĖS VEIKLOS PAJAMOS** | **218677** | **100,00%** | **210546** | **100,00%** | **-3,72%** |
| **Finansavimo pajamos:** |  |  |  |  |  |
| Iš valstybės biudžeto |  |  |  |  |  |
| Iš savivaldybių biudžetų |  |  |  |  |  |
| Iš ES, užsienio valstybių ir tarptautinių organizacijų lėšų |  |  |  |  |  |
| Iš kitų finansavimo šaltinių |  |  |  |  |  |
| Pajamos už suteiktas paslaugas | 218677 | 100,00% | 210546 | 100,00% | -3,72% |
| Kitos veiklos pajamos |  |  |  |  |  |
| **PAGRINDINĖS VEIKLOS SĄNAUDOS** | **211189** | **100,00 %** | **174182** | **100,00 %** | **-17,52 %** |
| Darbo užmokesčio ir socialinio draudimo | 147132 | 69,67 % | 123187 | 70,72 % | -16,27 % |
| Nusidėvėjimo ir amortizacijos | 692 | 0,33 % | 421 | 0,24 % | -39,16 % |
| Komunalinių paslaugų ir ryšių | 5798 | 2,75 % | 1148 | 0,66 % | -80,20 % |
| Komandiruočių | 31 | 0,01 % |  |  | -100 % |
| Transporto | 4951 | 2,34 % | 4371 | 2,51 % | -11,71 % |
| Kvalifikacijos kėlimo | 369 | 0,17 % | 370 | 0,21 % | 0,27 % |
| Patalpų remonto ir eksploatavimo |  |  |  |  |  |
| Sunaudotų atsargų | 2992 | 1,42 % | 2813 | 1,62 % | -5,98 % |
| Kitų paslaugų | 49224 | 23,31% | 41872 | 24,04 % | -14,94 % |
| Finansinės ir investicinės veiklos sąnaudos |  |  |  |  |  |
| **VEIKLOS REZULTATAS** | **7488** |  | **36364** |  | 385,63 % |

2020 m. pajamos sumažėjo 3,72 % lyginat su 2019 m., nes 2020 m. buvo mažiau atlikta paslaugų administruojamuose gyvenamuose namuose Irklų g. 5 ir Karlskronos g. 3, Klaipėdoje.

2020 m. sąnaudos sumažėjo 17,52 % lyginant su 2019 m., nes buvo sutaupytas darbo užmokesčio fondas (įstaigos direktorius paskirtas 2020-10-12), dėl tiesioginių bendravimų apribojimų siekiant išvengti viruso COVID-19 infekcijos plitimo grėsmės, sumažėjo transporto sąnaudos, taip pat sumažėjo remonto paslaugų administruojamuose gyvenamuose namuose Irklų g. 5 ir Karlskronos g. 3.

**5.2. Informacija apie vadovaujamas pareigas einančių asmenų atlyginimą per ataskaitinius metus ir ataskaitiniais metais sudarytus reikšmingus sandorius ir sandorius su susijusiomis šalimis[[3]](#footnote-4)**

Viešoji įstaiga „Klaipėdos butai“ neatitinka dviejų LR viešųjų įstaigų įstatymo 11 straipsnio 6 dalyje nustatytų sąlygų ir šios dalies nepildo.

**5.3. Informacija apie įstaigos valdymo išlaidas[[4]](#footnote-5)**

**9 lentelė. Įstaigos valdymo išlaidos.**

| **Sąnaudos** | **2019 m.** | | **2020 m.** | | **Pokytis** | |
| --- | --- | --- | --- | --- | --- | --- |
|  | **Eur** | **Proc.** | **Eur** | **Proc.** | **Eur** | **Proc.** |
| Viso sąnaudos | 211189 | 100,00 % | 174182 | 100,00 % | -37007 | -17,52 % |
| **Viso su valdymu susijusios sąnaudos** | **59770** | **28,30 %** | **54166** | **31,09 %** | **-5604** | **-9,38 %** |
| Darbo užmokestis | 55351 | 26,21 % | **51608** | **29,63** **%** | **-3743** | **-6,76 %** |
| Socialinis draudimas | 978 | 0,46 % | **913** | **0,52 %** | **-65** | **-6,65 %** |
| Atostogų atidėjiniai | 2812 | 1,33 % | **1269** | **0,73 %** | **-1543** | **-54,87 %** |
| Socialinis draudimas | 50 | 0,03 % | **22** | **0,01 %** | **-28** | **-56 %** |
| Komandiruočių sąnaudos | 31 | 0,01% |  |  | **-31** | **-100 %** |
| Ryšio sąnaudos | 548 | 0,26% | **354** | **0,20 %** | **-194** | **-35,4 %** |

Įstaigos valdymo išlaidas sudaro direktoriaus, vyriausiosios buhalterės ir vyriausiojo inžinieriaus tiesioginės ir netiesioginės išlaidos.

**5.4. Informacija apie įstaigos turtą**

**10 lentelė. Ilgalaikis turto įsigijimas pagal turto grupes 2019–2020 m., Eur**

|  |  |  |  |
| --- | --- | --- | --- |
| **Laikotarpis** | **2019 m.**  *(praeiti metai)* | **2020 m.**  *(atskaitiniai metai)* | **Pokytis (proc.)** |
| Ilgalaikio turto grupė |  |  |
| Įsigytas ilgalaikis turtas, iš jo: | 811 | 1295 | 59,68 % |
| Nematerialus turtas |  |  |  |
| Kompiuterinė įranga | 811 | 1295 | 59,68 % |
| Baldai ir biuro įranga |  |  |  |
| Kitas ilgalaikis turtas |  |  |  |

**11 lentelė. Ataskaitiniais metais įstaigos naudojamos patalpos**

|  |  |  |  |
| --- | --- | --- | --- |
| **Pastatai (adresas)** | **Plotas** | **Valdymo būdas** | **Pokytis su praėjusiais metais** |
| Biuro patalpos, Taikos pr. 66, Klaipėda | 113,37 m² | nuoma | - |
|  |  |  |  |

*.*

**VI SKYRIUS**

**ATEINANČIŲ FINANSINIŲ METŲ VEIKLOS TIKSLAI, UŽDAVINIAI IR PLANUOJAMI ATLIKTI DARBAI**

Įstaiga, įgyvendindama savo misiją, ateinančiais finansiniais metais sieks šių strateginių tikslų:

**Įstaigos pajamos pagal šaltinius ir jų panaudojimas pagal išlaidų rūšis.**

1. Nenuostolinga įstaigos finansinė veikla.

| **Straipsniai** | **2021 m.** | | **2022 m.** | | **2023 m.** | |
| --- | --- | --- | --- | --- | --- | --- |
| **Suma tūkst. eurų** | **Proc.** | **Suma tūkst. eurų** | **Proc.** | **Suma tūkst. eurų** | **Proc.** |
| **PAGRINDINĖS VEIKLOS PAJAMOS** | **242,2** | **100,00** | **244,1** | **100,00** | **245,2** | **100,00** |
| **Finansavimo pajamos:** |  |  |  |  |  |  |
| Iš valstybės biudžeto |  |  |  |  |  |  |
| Iš savivaldybių biudžetų |  |  |  |  |  |  |
| Iš ES, užsienio valstybių ir tarptautinių organizacijų lėšų |  |  |  |  |  |  |
| Iš kitų finansavimo šaltinių |  |  |  |  |  |  |
| Pajamos už suteiktas paslaugas | 242,2 | 100,00 | 244,1 | 100,00 | 245,2 | 100,00 |
| Kitos veiklos pajamos |  |  |  |  |  |  |
| **PAGRINDINĖS VEIKLOS SĄNAUDOS** | **241,2** | **100,00** | **243,10** | **100,00** | **244,20** | **100,00** |
| Darbo užmokesčio ir socialinio draudimo | 169,1 | 70,11 | 170,1 | 69,97 | 171,1 | 70,06 |
| Nusidėvėjimo ir amortizacijos | 1,0 | 0,41 | 1,0 | 0,41 | 1,0 | 0,41 |
| Komunalinių paslaugų ir ryšių | 2,0 | 0,83 | 2,0 | 0,82 | 2,0 | 0,82 |
| Komandiruočių |  |  |  |  |  |  |
| Transporto | 6,6 | 2,74 | 6,9 | 2,84 | 7,0 | 2,87 |
| Kvalifikacijos kėlimo | 1,1 | 0,46 | 1,1 | 0,45 | 1,1 | 0,45 |
| Patalpų remonto ir eksploatavimo |  |  |  |  |  |  |
| Sunaudotų atsargų | 2,8 | 1,16 | 3 | 1,23 | 3 | 1,23 |
| Kitų paslaugų | 58,6 | 24,29 | 59,0 | 24,28 | 59,0 | 24,16 |
| Finansinės ir investicinės veiklos sąnaudos |  |  |  |  |  |  |
| **VEIKLOS REZULTATAS** | **1,0** |  | **1,0** |  | **1,0** |  |

2. Maksimalus priskaičiuotų nuompinigių surinkimas.

Planuojama surinkti nuomos mokesčio procentais nuo priskaičiuotos sumos:

2021 metais – 95 %, 2022 metais – 95 %, 2023 metais – 95 %.

3. Tinkamos gyvenamųjų patalpų techninės būklės užtikrinimas.

3.1. Planuojamas suremontuotų butų skaičius:

2021 metais- 30 butų, 2022 metais – 30 butų, 2023 metais – 30 butų.

3.2. Planuojamas Savivaldybės butų, kuriuose pašalintos avarijų grėsmės ar padariniai, skaičius:

2021 metais- 35 vnt., 2022 metais – 35 vnt., 2023 metais – 35 vnt.

3.3. Planuojamas daugiabučių namų, kuriuose vykdomi atnaujinimo darbai, skaičius:

2021 metais- 250 namų, 2022 metais – 260 namų, 2023 metais – 270 namų.

3.4. Užtikrintas privalomojo gyvenamųjų namų naudojimo ir priežiūros reikalavimų įgyvendinimas, proc.

2021 metais- 100%, 2022 metais – 100%, 2023 metais – 100%.

4. Nuomotojo interesų atstovavimas teismuose.

5. Įstaigos veiklos optimizavimas, darbuotojų metinių užduočių suformavimas, kvalifikacijos kėlimas.

6. Prevencinio plano programa darbui su nuomininkais, pažeidžiančiais nuomos sutarties sąlygas.

PRIDEDAMA. Įstaigos valdymo organų posėdžių protokolai dėl pritarimo veiklos ataskaitai.

Įstaigos vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pildoma, jei įstaiga ataskaitiniais metais vykdė įstaigos infrastruktūros (pastatų, patalpų ir pan.) remonto / rekonstrukcijos darbus, įsigijo įrangą, reikalingą įstaigos funkcijoms vykdyti. [↑](#footnote-ref-2)
2. Pildoma, jei įstaiga ataskaitiniais metais vykdė neinvesticinius ar investicinius projektus, finansuojamus Savivaldybės, valstybės, Europos Sąjungos ar įstaigos lėšomis [↑](#footnote-ref-3)
3. Ši dalis pildoma, jei įstaiga atitinka bent 2 LR viešųjų įstaigų įstatymo 11 straipsnio 6 dalyje nustatytas sąlygas:

   1) viešoji įstaiga pagal Viešojo sektoriaus atskaitomybės įstatymą priskiriama prie viešojo sektoriaus subjektų ir jos veikla ne mažiau kaip 50 procentų finansuojama iš valstybės ir (arba) savivaldybės (savivaldybių) biudžeto (biudžetų);

   2) paskutinę finansinių metų dieną finansinės būklės ataskaitoje nurodyto turto vertė viršija 1 800 000 eurų;

   3) pajamos per ataskaitinius finansinius metus viršija 3 500 000 eurų.

   Jei įstaiga neatitinka aukščiau minimų sąlygų, ši dalis iš ataskaitos išimama. [↑](#footnote-ref-4)
4. Įstaigos, kurios pildo 5.2 dalyje nurodytą informaciją, šios dalies gali nepildyti, nes informacija iš dalies dubliuojasi. [↑](#footnote-ref-5)